Җиде бала анасын үлемнән күршеләре коткарган

	Башкортстанда Дәүләкәндә яшәүче җиде бала анасы үз-үзенә кул салырга омтылган.Бурычлары аркасында күпбалалы гаиләгә газ бирүне туктатмакчы булганнар. 	 Җиде бала анасы Сабина шул сәбәпле үз-үзенә кул салмакчы булган. Куркыныч хәлгә барганчы хатын социаль челтәрләрдәге төркемдә пост яза, анда үз ниятләре турында хәбәр итә. Нәкъ менә шул аны коткара да инде - күршеләре аны туктата һәм фаҗигане булдырмый калырга өлгерә. «Тормыштан китәм. Гаиләмнең киләчәк язмышы безгә "игелек" һәм "ярдәм иткән" кешеләр намусында! Изге кешеләр, гафу итегез! Бәхетле булыгыз бу изге Дәүләкән җирендә. Бәлки, хәзер әниләр тавышын ишетерләр! Ә мин башкача яши алмыйм!!!!!!! Алмыйм!» Әлеге пост 12 мартта көннең икенче яртысында «Давлеканово и давлекановцы» төркемендә барлыкка килгән. 
	---	
Матбугат.ру

	№ --- | 14.03.2021	


